ai4bharat/Pralekha huggingface dataset:
وزیراعظم کا دفتر
وزیراعظم نے ایئر مارشلپی وی ایّرسے ملاقات
وزیراعظم جناب نریندر مودی نے ایئر مارشل پی وی ایّرسے ملاقات پر اپنی مسرت کا اظہار کیا ۔ انہوں نے ایئرمارشل ایر سے ان کی کتاب کی ایک کاپی بھی حاصل کی۔
وزیر اعظم نے ٹوئیٹ کیا؛
’’آج ایئر مارشلپی وی ایر سے مل کر خوشی ہوئی۔ زندگی کے تئیں ان کا جوش اورچست و درست اور صحتمند رہنے کے تئیں ان کا جنون غیر معمولی ہے ۔ ان کی کتاب کی ایک کاپی حاصل کرکے خوشی ہوئی۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 193.83 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 21,177 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 2.363 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,26,22,757 ہوگئی ہے۔
پچھلے 24 گھنٹوں کے دوران 4,041 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.95 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.17 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,25,379ٹیسٹ کئے گئے۔
وزارات ثقافت
وزارت ثقافت کی جانب سے لوک گیت گانے والے فنکاروں کے تحفظ کے لئے اسکالر شپ اور فیلوشپ
ثقافت کی وزارت کئی طرح کے فنکاروں کے تحفظ کے لئے جس میں لوک گیت گانے والے فنکار بھی شامل ہیں، ایک اسکیم پر عمل کررہی ہے جس کا نام ہے ’’آرٹ اور کلچر کے فروغ کے لئے اسکالر شپ اور فیلو شپ اسکیم‘‘۔
آرٹ اور کلچر کے فروغ کے لئے اسکالر شپ اور فیلو شپ کی اسکیم تین حصوں پر مشتمل ہے ۔
 مختلف ثقافتی شعبوں میں نوجوان فنکاروں کے لئے اسکالر شپ ۔
 مختلف ثقافتی شعبوں میں سینئر / جونیئرفیلو شپ اور  ثقافت کے شعبے میں تحقیق کے لئے ٹیگو نیشنل فیلو شپ۔
ان تینوں زمروں کی تفصیل اس طرح ہے:۔
مختلف ثقافتی شعبوں میں نوجوان فنکاروں کے لئے اسکالر شپ۔: اس کے تحت اٹھارہ سے 25 برس عمر والوں میں سے منتخب افراد کو پانچ ہزار روپے مہینے کا وضیفہ دیا جاتا ہے۔ جو دو سال کے لئے ہوتا ہے۔ امیدوار کے لئے ضروری ہے کہ اس نے کم از کم پانچ برس تک کسی گورو یاادارے میں تربیت حاصل کی ہو۔ وزارت کے تحت اسکالر شپ کے لئے وضع کردہ ایکسپرٹ کمیٹی کے سامنے امیدوار کو انٹرویو کے لئے حاضر ہونا ہوتا ہے۔
مختلف ثقافتی شعبوں میں اہل افراد کے لئے جونیئر /سینئر فیلو شپ:۔اس کے تحت چالیس برس یا اس سے زیادہ عمر والوں کے لئے چھ چھ ماہ کی برابر ماہانہ قسطیں دس ہزار روپے مہینے کے حساب سے دو سال تک دی جاتی ہےہیں۔
ثقافتی تحقیق کے لئے ٹیگور نیشنل فیلو شپ :۔
اسکیم کے اس زمرے کے تحت امیدواروں کا انتخاب دو زمروں میں کیا جاتا ہے: ٹیگور نیشنل فیلو شپ اور ٹیگور ریسرچ اسکالرشپ۔ منتخب فیلو شپ کو 80 ہزار روپے ماہانہ کی مالی امداد دی جاتی ہے اور اسکالرز کو پچاس ہزار روپے ماہانہ دیئے جاتے ہیں۔ جو زیادہ سے زیادہ دو سال کے لئے ہوتا ہے۔
پرفارمنگ آرٹ میں ریسرچ کے لئے انفراد پروجیکٹ گرانٹ کے تحت سنگیت ناٹک اکیڈمی مشاورتی کمیٹی کی سفارش پر افراد کو مالی امداد فراہم کرتی ہے۔
یہ جانکاری ثقافت سیاحت اور شمال مشرقی خطرے کی ترقی کے وزیر جناب جی کشن ریڈی نے آج لوک سبھا میں دی۔
وزارت اطلاعات ونشریات
‘ رَننگ اگینسٹ دا وِنڈ ’ سلام بامبے اور سَلم ڈاگ ملینیئر سے تحریک لے کر بنائی گئی ہے : ڈائریکٹر جان فلپ ویل
‘‘ رَننگ اگینسٹ وِنڈ کا ہندوستانی ری میک بنانا چاہوں گا ’’
نئی دلّی ، 24 جنوری / بچپن میں بچھڑے ہوئے دوست کافی وقت گزرنے کے بعد نادیدہ قوتوں کے ساتھ ایک بار پھر دہائیوں بعد مل جاتے ہیں ۔ ‘‘رَننگ اگینسٹ دا وِنڈ ’’ دو گہرے دوستوں کی کہانی ہے ، جو اپنے مقاصد اور اپنی خواہشوں کو پورا کرنے کی کوشش کر رہے ہیں ۔ یہ بات جرمنی کے ڈائریکٹر جان فلپ ویل نے کل بھارت کے 51 ویں بین الاقوامی فلم فیسٹیول میں عالمی پریمیئر میں اپنی فلم دکھائے جانے کے بعد ایک پریس کانفرنس سے خطاب کرتے ہوئے کہی ۔
اَمہارِک میں شوٹ کی گئی ، جو ایتھوپیا کی سرکاری زبان ہے اور جرمنی اور ایتھوپیا میں تیار کی گئی ‘ رَننگ اگینسٹ دا وِنڈ ’ دو 12 سالہ لڑکوں، سولومن اور آبدی کی کہانی ہے ، جو ایتھوپیا کے دور دراز کے گاؤں میں پرورش پا رہے تھے ، یہاں تک کہ ایک واحد فوٹو نے ، اُن کی زندگی ہمیشہ کے لئے بدل دی اور وہ دو الگ الگ راستوں پر زندگی کے سفر پر نکل پڑے ۔
سولومن ادیس ابابا پہنچا ، جہاں وہ فوٹو گرافر بن گیا ۔ آبدی ، البتہ اپنے خوابوں کو پورا کرنے کے لئے گھر پر ہی رہا اور وہ ایک طویل دوڑ والا کھلاڑی بن گیا ۔ 10 سال بعد آبدی کو ایتھوپیا کی قومی ٹیم کے لئے نامزد کیا گیا اور وہ ادیس ابابا پہنچا ۔ وہ سمجھتا تھا کہ سولومن کا انتقال ہو گیا ہوگا لیکن اُس کے اندر کوئی چیز اُسے پرانے دوست سے ملنے کی امید دلاتی تھی ۔
جناب ویل نے بھارتی سامعین کو بتایا کہ انہوں نے یہ فلم 1988 ء کی میرا نائر کی فلم سلام بامبے سے تحریک حاصل کرکے بنائی ہے ۔ انہوں نے کہا کہ میری فلم ایک ڈرامہ ہے اور میں نے سلام بامبے فلم سے ترغیب پاکر کہانی لکھی ہے ۔ انہوں نے کہا کہ جب سَلم ڈاگ ملینیئر آئی تو مجھے اور زیادہ تحریک ملی ۔
چونکہ وہ بھارت سے جذباتی طور پر بہت زیادہ جڑے ہوئے ہیں ، اس لئے ویل نے اپنی فلم کو دوبارہ بھارت میں بنانے کی خواہش کا اظہار کیا ۔ انہوں نے کہا کہ میری خواہش ہے کہ بھارت میں بھی مجھے ایک ڈسٹری بیوٹر ملے تاکہ ‘ رَننگ اگینسٹ دا وِنڈ ’ کو پورے بھارت میں دکھایا جاسکے۔
‘ رَننگ اگینسٹ دا وِنڈ ’ کو پوری دنیا میں بہت سے ملکوں میں ریلیز کیا گیا ہے اور افریقہ میں نیٹ فلکس پر بھی ریلیز کیا گیا ہے ۔
جان فلپ ویل ایک پروڈیوسر بھی ہیں ، جنہیں ‘ رَننگ بوینا وِسٹا چِکو ’ اور ‘ دا تھری مسکیٹیئرس ’ کے لئے جانا جاتا ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
( ش ح ۔ و ا ۔ ع ا ۔
U. No. 754
(Visitor Counter : 138
امور صارفین، خوراک اور عوامی تقسیم کی وزارت
مرکز نے ٹماٹر کی قیمت مزید کم کر دی؛ این سی سی ایف اور نیفیڈ کے ذریعے کل سے یہ ٹماٹر 70 روپے فی کلو کے حساب سے فروخت کیے جائیں گے
امور صارفین کے محکمہ نے این سی سی ایف اور نیفیڈ کو ہدایت کی ہے کہ ٹماٹر کی قیمتوں میں گرتے ہوئے رجحان کے پیش نظر وہ 20 جولائی، 2023 سے 70 روپے فی کلو گرام کی قیمت پر ٹماٹر فروخت کریں۔ این سی سی ایف اور نیفیڈ کی طرف سے خریدے گئے ٹماٹر کو شروع میں 90 روپے فی کلو کے حساب سے بیچا کیا گیا تھا اور پھر 16 جولائی 2023 سے اسے کم کر کے ایک کلو ٹماٹر کی قیمت 80 روپے کر دی گئی تھی۔ اب اسے مزید گھٹا کر 70 روپے فی کلو کرنے سے صارفین کو مزید فائدہ ہوگا۔
خیال رہے کہ محکمہ امور صارفین کی ہدایت پر این سی سی ایف اور نیفیڈ نے آندھرا پردیش، کرناٹک اور مہاراشٹر کی منڈیوں سے ٹماٹر کی خریداری کا آغاز کیا تھا تاکہ اسے بڑی کھپت والے ان مراکز میں بیک وقت بھیجا جا سکے جہاں گزشتہ ایک ماہ میں خوردہ قیمتوں میں سب سے زیادہ اضافہ درج کیا گیا ہے۔ دہلی-این سی آر میں ٹماٹروں کی خوردہ فروخت 14 جولائی، 2023 سے شروع ہوئی تھی۔ 18 جولائی، 2023 تک دونوں ایجنسیوں کے ذریعہ کل 391 ایم ٹی ٹماٹر خریدے گئے تھے جنہیں دہلی-این سی آر، راجستھان، یوپی اور بہار کے بڑی کھپت والے مراکز میں خوردہ صارفین کو مسلسل فراہم کیا جا رہا ہے۔
وزارتِ تعلیم
ہم اپنی افرادی قوت کو 21ویں صدی کے چیلنجوں سے نمٹنے کے لیے تیار کر رہے ہیں - جناب دھرمیندر پردھان
مرکزی وزیر برائے تعلیم اور ہنر مندی اور انٹرپرینیورشپ نے آج نئی دہلی میں ایک چست کام کی ثقافت کے لیے حکمت عملیاں: نئے دور کے راستے کے موضوع پر منعقد کیے جا رہے 49ویں IFTDO عالمی کانفرنس اور نمائش میں اختتامی خطاب کیا۔
اس موقع پر اظہار خیال کرتے ہوئے انھوں نے ٹیکنالوجی کے بارے میں بتایا کہ معاشرے اور معیشت میں ان کا کردار فعال ہونے کے ساتھ ساتھ خلل ڈالنے والا بھی ہے۔ انھوں نے کہا کہ تیزی سے بدلتی ہوئی دنیا کے پیش نظر، ہمیں اپنی افرادی قوت کو اکیسویں صدی کے چیلنجوں کے لیے ایک جامع ہنر مندی کی حکمت عملی کے ذریعے تیار کرنا چاہیے۔
صلاحیت سازی کے بارے میں بات کرتے ہوئے، انھوں نے کہا کہ وزیر اعظم جناب نریندر مودی کی قیادت میں تمام شعبوں میں صلاحیت سازی پر بہت زیادہ زور دیا جا رہا ہے۔ انھوں نے صلاحیت سازی میں بہترین طریقوں کو دیکھنے اور مختلف اداروں کے درمیان ہم آہنگی پیدا کرنے میں صلاحیت سازی کمیشن آف انڈیا کے کردار پر روشنی ڈالی۔
جناب پردھان نے قومی تعلیمی پالیسی  اور تعلیم اور ہنر مندی کے درمیان ہم آہنگی پیدا کرنے پر اس کے محرک کے بارے میں بھی بات کی۔ انھوں نے کہا کہ جب کہ این ای پی 3 سے 23 سال کی عمر کے طالب علموں کو با ضابطہ تعلیمی نظام میں شامل کرتا ہے، جو لوگ رسمی تعلیمی نظام کا حصہ نہیں ہیں ہمیں ان کے لیے نئے آئیڈیاز، ہنر مندی، نئی ہنر مندی اور ہنر مندی کے فروغ کے بارے میں نئی حکمت عملیاں بھی تیار کرنی چاہئیں۔
بھارتی چناؤ کمیشن
ہندوستان کے انتخابی کمیشن نے سیاسی پارٹیوں کے اندراج کے لئے عوامی نوٹس ٹائم مدت میں راحت دی ہے
نئی دہلی ،9 ؍اکتوبر:ہندوستان کے انتخابی کمیشن نے ایک راحت فراہم کی ہے اوران پارٹیوں کے لئے نوٹس کی مدت کو 30روز سے 7روز کردیاہے جنھوں نے 7اکتوبر ، 2020یا اس سے قبل تک اپنے پبلک نوٹس شائع کردیئے ہیں ۔7اکتوبر ، 2020سے قبل ، ان تمام پارٹیوں کے لئے ، جن میں وہ پارٹیاں بھی شامل ہیں جنھوں نے 7دن سے کم عرصے میں اپنے پبلک نوٹس پہلے ہی شائع کردیئے ہیں ، اعتراض کرنے کی گنجائش 10اکتوبر ، 2020کو شام ساڑھے پانچ بجے تک کی رکھی گئی ہے یاپھر اصل میں فراہم کردہ 30دن کی مدت کے خاتمے تک وہ اعتراض داخل کرسکتے ہیں ۔ البتہ اعتراض داخل کرنے کے لئے کارروائی ، ان دونوں میں جوبھی پہلے ہوا،س کے مطابق کی جائے گی ۔
انتخابی کمیشن کے ذریعہ 25ستمبر ، 2020کو بہارکی قانون ساز اسمبلی ، 2020کے لئے عام انتخابات کااعلان کرنے کے بعد سے کمیشن کے علم میں یہ بات لائی گئی کہ کووڈ 19کے تناظرمیں جاری پابندیوں کے مدنظراندراج کے لئے درخواستوں کو پوراکرنا اور انھیں جمع کرنے میں تاخیرہورہی ہے۔ جس کے باعث سیاسی پارٹی کے طورپر اندراج میں بھی تاخیرہورہی ہے ۔ لہذا اس معاملے کے تمام پہلوؤں پر غورکرنے کے بعد کمیشن نے پبلک نوٹس ٹائم پیرئیڈ میں راحت فراہم کی ۔ یہ راحت ریاست بہارکی قانون سازاسمبلی کے عام انتخابات کے لئے تیسرے مرحلے کے لئے نامزدگیوں کی آخری تاریخ یعنی 20اکتوبر ،2020تک جاری رہے گی ۔
یہ بات قابل ذکرہے کہ سیاسی پارٹیوں کے اندراج عوامی نمائندگی کے قانون 1951کی دفعہ 29اے کی گنجائشوں کے مطابق کئے جاتے ہیں ۔ اس دفعہ کے تحت جو پارٹیاں کمیشن میں اندراج کے لئے درخواست دیتی ہیں انھیں کمیشن میں پارٹی کی تشکیل کے بعد 30دن کے اندراندرکمیشن میں ایک درخواست دینی پڑتی ہے جس پر کہ عوامی نمائندگی کے قانون 1951کی دفع 29اے اور آئین کی دفعہ 324کے ذریعہ کمیشن کو فراہم کردہ اختیارات کے ذریعہ پہلے سے مذکور رہنماخطوط کے مطابق کارروائی کی جاتی ہے ۔ موجودہ رہنما خطوط کے مطابق درخواست کنندہ کو قومی پیمانے کے دوروزناموں نیز دومقامی روزناموں میں مجوزہ پارٹی کا نام شائع کرنا ہوتاہے ۔ اس طرح کی اشاعت کے بعد 30دن کے اندراندرپارٹی کے مجوزہ اندراج سے متعلق اگرکوئی اعتراض ہوتاہے تواسے کمیشن میں داخل کیاجاسکتاہے ۔ اس طرح کے اشاعتی نوٹس کو کمیشن کی ویب سائٹ پربھی دیکھاجاسکتاہے ۔
اسٹیل کی وزارت
جناب دھرمیندر پردھان نے اڑیسہ کے راوڑکیلا اسٹیل پلانٹ میں 100 بستروں والے کووڈ کیئر مرکز کو قوم کے نام وقف کیا
نئی دہلی، 2/جون2021 ۔ پٹرولیم اور قدرتی گیس و فولاد کے مرکزی وزیر جناب دھرمیندر پردھان نے آج اسٹیل اتھارٹی آف انڈیا لمیٹڈ  کے اڑیسہ میں واقع راوڑکیلا اسٹیل پلانٹ میں ایک 100 بستروں والے کووڈ نگہداشت مرکز، اِسپات ندان کیندر کو قوم کے نام وقف کیا۔ اس مرکز میں دستیاب سہولتوں میں بعد میں اضافہ کرکے اسے 100 بستروں والا مرکز بنایا جائے گا۔ اس عظیم کووڈ نگہداشت مرکز کے سبھی بستروں میں براہ راست اسٹیل پلانٹ کی آکسیجن اکائی سے لائی گئی طے شدہ لائن کے ذریعے گیسیس آکسیجن کا التزام ہے۔ اس سے زندگی بچانے والے آکسیجن کی بلا روک ٹوک دستیابی کو یقینی بنانے کے علاوہ سلنڈروں کو پھر سے بھرنے کی ضرورت اور ساز و سامان سے متعلق امور سے نجات حاصل کرنے میں مدد ملے گی۔ یہ بڑا مرکز جسے ریکارڈ وقت کے اندر قائم کیا گیا ہے، کووڈ کے خلاف جنگ کے لئے پہلے سے دستیاب بستروں اور آئی سی یو بیڈ کے علاوہ ہے۔
اس ورچول پروگرام میں فولاد کے وزیر مملکت جناب فگن سنگھ کولستے، اڑیسہ کے وزیر صحت جناب نبا کشور داس، سندر گڑھ کے رکن پارلیمنٹ جناب جوئل اورام، علاقہ کے منتخب نمائندے، ایس اے آئی ایل کی چیئرپرسن اور سی ای او محترمہ سوما مونڈل اور فولاد کی وزارت نیز ایس اے آئی ایل کے سینئر افسران بھی شامل ہوئے۔
اس موقع پر جناب پردھان نے کہا کہ یہ عظیم مرکز جنوبی راوڑکیلا خطے میں کووڈ کی وبا کی دوسری لہر کو روکنے میں مدد کرے گا اور ممکنہ تیسری لہر کے پیش نظر صحت خدمات کو بھی مضبوط بنائے گا۔ انھوں نے مزید کہا کہ وبا کے بعد غیر کووڈ علاج کے لئے بھی اس مستقل مرکز کا استعمال کیا جائے گا۔
جناب پردھان نے کہا کہ تیل کا آئی پی جی آئی- ایس ایس ایچ پہلے سے ہی اس خطے کے کووڈ مریضوں کی خدمت کررہا ہے۔ حال ہی میں اسپتال میں 100 بستروں والے آئی سی او کو لوگوں کی جان بچانے کی خدمت میں لگایا گیا تھا۔ آر ٹی- پی سی آر جانچ کی سہولت کے لئے ایک وائیرولوجی لیباریٹری بھی قائم کیا گیا تھا، جس کی صلاحیت 60 سے بڑھاکر تقریباً 550 یومیہ کردی گئی ہے اور کچھ وقت کے بعد بھی اسے بڑھاکر ایک ہزار کردیا جائے گا۔ جناب دھرمیندر پردھان نے کہا کہ ایس اے آئی ایل مائع طبی آکسیجن کی پیداوار و سپلائی کے ساتھ ساتھ اپنے پلانٹوں میں اور اس کے آس پاس صحت و طبی سہولتوں کو فروغ دینے میں پیش پیش رہا ہے۔ انھوں نے اس وبا سے لڑنے میں حکومت کی کوششوں کی تکمیل کے لئے ایس اے آئی ایل کی انتھک کوششوں کی ستائش کی۔
جناب پردھان نے کہا کہ مودی حکومت سماج کے سبھی طبقات کی ضرورتوں کے تئیں حساس رہی ہے اور کووڈ کی وبا کے اثرات کو کم کرنے اور ختم کرنے کے لئے تعاون پر مبنی وفاقیت کے سچے جذبے سے کام کیا ہے۔ راوڑکیلا میں کووڈ نگہداشت مرکز قائم کرنے سے لے کر ریاستوں کو مفت ٹیکے دینے تک، مائع طبی آکسیجن کی سپلائی کے بندوبست سے لے کر ریاستوں کو دیگر اہم وسائل سے لیس کرنے تک، مرکز، ریاستوں کے ساتھ کھڑا رہا ہے اور اس وبا سے نمٹنے کے لئے کندھے سے کندھا ملاکرکام کررہا ہے۔ انھوں نے کہا کہ وبا کے دوران بچوں کے تحفظ کویقینی بنانے کے لئے گزشتہ کل ہی بارہویں کے بورڈ امتحانات رد کردیے گئے ہیں۔
مواصلات اور اطلاعاتی ٹیکنالوجی کی وزارت
ٹرائی نے اسٹیک ہولڈرز کے کمنٹس کے لیے ڈرافٹ ٹیلی کمیونی کیشن موبائل نمبر پورٹیبلٹی  ریگولیشنز، 2023 جاری کیا
ٹیلی کام ریگولیٹری اتھارٹی آف انڈیا  نے آج اسٹیک ہولڈرز کے کمنٹس کے لیے ڈرافٹ ٹیلی کمیونی کیشن موبائل نمبر پورٹیبلٹی  ریگولیشنز، 2023 جاری کیا ہے۔
ٹیلی کمیونی کیشن موبائل نمبر پورٹیبلٹی ریگولیشنز، 2009  ٹیلی کام ریگولیٹری اتھارٹی آف انڈیا کے ذریعہ جاری کردہ ملک میں موبائل نمبر پورٹیبلٹی  کے لیے ریگولیٹری فریم ورک ترتیب دیتے ہیں ۔ اب تک ٹیلی کمیونی کیشن موبائل نمبر پورٹیبلٹی ریگولیشنز، 2009 میں آٹھ ترامیم کی جا چکی ہیں۔
ماضی قریب میں، محکمہ ٹیلی مواصلات نے ٹرائی کو اپنی مختلف مواصلات کے ذریعے، موبائل نمبر پورٹیبلٹی کے لیے ریگولیٹری فریم ورک کے سلسلے میں کچھ تجاویز پیش کیں۔ محکمہ ٹیلی مواصلات کی تجویز کو مدنظر رکھتے ہوئے، اتھارٹی نے اسٹیک ہولڈرز کے کمنٹس کے لیے ترمیمی ضوابط کا مسودہ جاری کرنے کا فیصلہ کیا ہے۔
اس سلسلے میں، ڈرافٹ ٹیلی کمیونی کیشن موبائل نمبر پورٹیبلٹی  ریگولیشنز، 2023، جس میں اسٹیک ہولڈرز سے معلومات طلب کی گئی ہیں، ٹرائی کی ویب سائٹ  پر رکھی گئی ہیں۔ ترمیمی ضوابط کے مسودے میں اٹھائے گئے مسائل پر تحریری کمنٹس اسٹیک ہولڈرز سے 25 اکتوبر 2023 تک طلب کیے گئے ہیں۔
کمنٹس جناب اکھلیش کمار ترویدی، مشیر ، ٹرائی کو بھیجے جا سکتے ہیں، ترجیحی طور پر الیکٹرانک شکل میں advmn@trai.gov.in پر۔ کسی بھی وضاحت/معلومات کے لیے، جناب اکھلیش کمار ترویدی، مشیر ، ٹرائی سے ٹیلی فون نمبر +91-11-23210481 پر رابطہ کیا جا سکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-10027
(Visitor Counter : 37
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 126.53 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 99,974ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.31 فیصد ہے، جو مارچ 2020 کےبعد سے سب سے کم ہیں
شفایابی کی شرح فی الحال98.35 فیصد بنی ہوئی ہے
گذشتہ 24 گھنٹوں کے دوران 8,190 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 3,40,53,856 ہوگئی ہے
گزشتہ 24 گھنٹے میں 8,603 نئے معاملے سامنے آئے ہیں
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے 61 دنوں سے 2 فیصد کم ہے
اسی طرح متاثرہ مریضوں کی ہفتہ واری شرح ہے جو گذشتہ 20 دنوں سے ایک فیصد سے بھی کم ہے
مجموعی طور پر اب تک 64.60 کروڑ ٹیسٹ کئے جاچکے ہیں
وزارت دفاع
وزیر دفاع جناب راج ناتھ سنگھ اور ان کے ارجنٹینا كے ہم منصب جناب جارج اینریک ٹائیانا نے نئی دہلی میں دفاعی تعلقات کو عمیق بنانے کے رُخ پر بات چیت کی
دفاعی صنعتی تعاون بڑھانے پر توجہ مبذول رہی
وزیر دفاع جناب راج ناتھ سنگھ نے 18 جولائی 2023 کو نئی دہلی میں دورے پر آئے ہوئے جمہوریہ ارجنٹینا کے وزیر دفاع مسٹر جارج اینریک ٹائیانا کے ساتھ بات چیت کی۔ دونوں وزیروں نے دفاعی صنعتی شراکت داری كا دائرہ وسیع كرنے کے اقدامات سمیت دفاعی تعاون کے جاری اقدامات پر تبادلہ خیال کیا۔
قبل ازیں، ارجنٹینا کے وزیر دفاع نے نیشنل وار میموریل کا دورہ کیا اور شہید ہونے والے سورماؤں کو خراج عقیدت پیش کرتے ہوئے گُل پوشی كی۔ وزیر دفاع کے ساتھ بات چیت سے قبل معزز مہمان کو تینوں افواج كی طرف سے گارڈ آف آنر بھی پیش کیا گیا۔
جناب جارج اینریک ٹائیانا ہندوستان کے چار روزہ دورے پر 17 جولائی 2023 کو نئی دہلی پہنچے۔ ارجنٹینا کی وزارت دفاع كے بین اقوامی امور كے سکریٹری جناب فرانسسکو کیفیرو بھی ان كے ہم راہ ہیں۔
ارجنٹینا کے وزیر دفاع نے برہموس ایرو اسپیس کا بھی معائنہ کیا اور وہ دہلی میں سرکردہ صاحب الرائے لوگوں سے بات چیت بھی کریں گے۔ موصوف بنگلور بھی جائیں گے اور ہندوستان ایروناٹکس لمیٹڈ  کی سہولت گاہ کا دورہ کریں گے اور اینوویشن فار ڈیفینس ایكسیلینس  کے زیر اہتمام ایک پروگرام میں دفاعی صنعتوں کے ساتھ الگ سے بات چیت کریں گے۔
ہندوستان-ارجنٹینا تعلقات کا دائرہ 2019 میں حكمت انگیز ساجھے داری کی سطح تک وسیع كیا گیا تھا۔ دفاعی تعاون پر ایک مفاہمت نامے پر بھی 2019 سے عمل درآمد جاری ہے جب کہ فریقین مشاركت کا دائرہ مزید وسیع کرنے کے لیے مزید معاملات کو انجام دینے میں مصروف ہیں۔ ہندوستان اور ارجنٹینا دفاعی مصروفیات کو اپنی حكمت انگیز ساجھے داری کا ایک اہم پہلو بنانے کے لیے مل کر کام کر رہے ہیں۔
وزارت دفاع
الٹی رائفل اور ہیلمٹ، 1971 کی جنگ میں شہید ہونے والے سپاہیوں کی علامت، مسلح افواج نے انڈیا گیٹ سے نیشنل وار میموریل میں منتقل کی
مسلح افواج نے آج ایک تقریب میں انڈیا گیٹ سے الٹی رائفل اور ہیلمٹ کو، جو 1971 کی جنگ میں شہید ہونے والے سپاہیوں کی علامت تھی، کو نیشنل وار میموریل کے پرم یودھا استھل پر منتقل کیا اور پرم ویر چکر ایوارڈ یافتہ افراد کے مجسموں کے درمیان نصب کیا۔
اس تقریب کے ساتھ 1971 کی جنگ کے شہید فوجیوں کی یادگار کو قومی جنگی یادگار کے ساتھ انضمام مکمل کر لیا گیا ہے۔
تقریب کی قیادت چیف آف انٹیگریٹڈ ڈیفنس اسٹاف سے لے کر چیئرمین، چیفس آف اسٹاف کمیٹی  ایئر مارشل بی آر کرشنا نے کی اور تینوں خدمات کے ایڈجوٹینٹ جنرل کے مساوی افسران نے شرکت کی۔
تقریب کے ایک حصے کے طور پر، ایک آخری سلامی دی گئی اور سی آئی ایس سی نے انڈیا گیٹ پر گل دائرہ پیش کیا۔ اس کے بعد الٹی رائفل اور ہیلمٹ کو ہٹا کر ایک رسمی گاڑی میں پرم یودھا استھل تک لے جایا گیا اور ایک نئی تعمیر شدہ یادگار پر نصب کیا گیا۔ سی آئی ایس سی نے تین خدمات کے اے جیز کے ساتھ مل کر نئی یادگار کو سلامی پیش کی۔
بہت چھوٹی، چھوٹی اور درمیانی صنعتوں کی وزارت
کھلونوں کی یونٹس
نئی دہلی16دسمبر؍2021
حکومت ہند نے سودیشی کھلونے کی صنعت کو ترقی اور فروغ دینے کے لئے مختلف قدم اٹھائے ہیں۔ ایم ایس ایس ایم ، جس میں کھلونوں کا شعبہ شامل ہے، کی ڈیزائن اور جدت طرازی سے متعلق ضروریات کو پورا کرنے کے لئے، وزارت اپنے ایم ایس ایس ای ٹیکنالوجی مراکز کے ذریعہ اوزار، ڈھلائی، ڈائیز، جِگس ، فکسچر نمونوں وغیرہ کی ترقی اور ڈیزائن کے لئے کام کرتی ہے۔ اس کے علاوہ ایم ایس ایس ایم کی وزارت ایم ا یس ایم ای شعبے میں، جس میں کھلونے کی صنعت شامل ہے۔ صنعت کی طلب کے مطابق ہنر مند افرادی قوت کی خلاء کو پر کرنے کے لئے خواہشمند اور موجودہ تاجروں کے لئے مختلف اسکل ڈیولپمنٹ پروگراموں کو انجام دے رہی ہے۔
روایتی صنعتوں کی تخلیق نو کےلئے فنڈ کی اسکیم  کے تحت تازہ ترین مشینوں ، ڈیزائن سینٹر، خام مواد بینک، اسکل ڈیولپمنٹ ، ایکسپوزر وزٹ وغیرہ کے ساتھ کامن فیسلٹی مراکز کے قیام کے لئے مدد فراہم کی جاتی ہے۔ اس اسکیم کے تحت پورے ملک میں کل 14 ٹوائے کلسٹر منظور کے گئے ہیں، جس سے ایک تخمینہ جاتی تقریباً 41.60 کروڑ اخراجات سے 8839 ہنر مند افراد کو فائدہ ملے گا۔
ڈیولپمنٹ کمشنر کی آفس بھی ضرورت کی بنیاد پر دستکاری ہنرمندوں کی پائیدار رترقی کےلئے ٹوائے کلسٹرز کو ٹیکنالوجی، مارکیٹنگ، سافٹ اور ہارڈ انٹروینشن اور بنیادی ڈھانچے سے متعلق سپورٹ فراہم کررہی ہے۔ مزید ڈیولپمنٹ کمشنر کی آفس نے ہاتھ سے بنائے جانے والے کھلونوں کے ہنرمندوں کی مجموعی ترقی کےلئے پورے ملک میں 13ٹوائے کلسٹر کی شناخت کی ہے۔ 27 فروری سے 4 مارچ 2021ء کے دوران ورچوئل طورپر ٹوائے میلہ کا انعقاد کیا گیا، جس میں 1074 نمائش کنندگان، جس میں ان 13کلسٹر سے 215 ہنرمند شامل ہیں، نے حصہ لیا۔
یہ جانکاری مرکزی وزیر برائے ایم ایس ایس ایم جناب نارائن رانے نے آج لوک سبھا میں ایک تحریری جواب میں دی۔
کامرس اور صنعت کی وزارتہ
ہندوستانی کافی کی پانچ اقسام کے لئے جی آئی سرٹیفکیشن
نئی دہلی،29مارچ/ تجارت اور صنعت کی وزارت، کے محکمہ برائے صنعتی فروغ و داخلی تجارت نے حال ہی میں ہندوستانی کافی کی پانچ اقسام کو جیو گرافیکل انڈیکیشن سے سرفراز کیا ہے۔ ہندوستانی کافی کی یہ پانچ اقسام درج ذیل ہیں:
- کورگ عرابیکا کافی یہ کافی کرناٹک کے ضلع کوڈاگو کے علاقے میں خاص طور سے اگائی جاتی ہے۔
- ویا نارڈ رو بستا کافی یہ کافی ویانا رڈ ضلع کے علاقے میں خاص طور سے اگلائی جاتی ہے۔ویا نارڈ ضلع ریاست کے کیرالہ کے مشرقی علاقے میں واقع ہے۔
- چکماگالور عرابیکا کافی یہ کافی چکما گالور ضلع کے علاقے میں خاص طور سے اگائی جاتی ہے۔ چکما گالور ضلع کرناٹک کے ملناڈ خطے سے تعلق رکھنے والے دکن پٹھار میں واقع ہے۔
- آراکو ویلے عرابیکا کافی اس کافی کوریاست آندھرا پردیش کے ضلع وشا کھا پٹنم کی پہاڑی چوٹیوں اور اڈیشہ کے علاقے میں 900-1100 میٹر کی بلندی پر اگائی جانے والی کافی سے تعبیر کیاجاسکتا ہے۔قبائلیوں کے ذریعہ پیدا کی جانے والی آراکو کی کافی کی پیداوار میں ایک نامیاتی طریقہ کار استعمال کیاجاتا ہے۔جس میں قبائلی کافی کاشت کار بندوبست کے طریقہ کار پر زور دیتے ہیں۔اس کی پیداوار کے دوران کافی مقدار میں نامیاتی کھاد ، گرین کھاد اور نامیاتی پیسٹ مینجمنٹ طریقہ کار کااستعمال کیاجاتا ہے۔
- بابا بو دان گریس عرابیکا کافی اس کافی کوچکما گالور ضلع کے وسطی حصے میں واقع علاقوں اور ہندوستان میں کافی کی جائے پیدائش کے اصل علاقوں میں خاص طور سے اگائی جاتی ہے۔اس کافی کو منتخب طور سے ہاتھ کے ذریعہ توڑا جاتا ہے اور فطری جوش کے ذریعہ اس کو ڈبہ بند کیاجاتا ہے۔اس کافی کے کپ میں چاکلیٹ کے ذائقے کے ساتھ تیزابیت ، ہلکا ذائقہ اور بہترین خوشبو ہوتی ہے۔اس کافی کو بلندی پر اگائی جانے والی کافی بھی کہا جاتا ہے جو کہ ہلکی آب وہوا میں رفتہ رفتہ پک جاتی ہے اور اس طرح سے ایک خاص طرح کی خوشبو اور ذائقہ حاصل کرلیتی ہے۔
مانسون کے موسم میں پیدا ہونے والی مالا بار روبستا کافی ایک نادر خصوصیت کی حامل ہندوستانی کافی ہے۔اس کافی کو اس سے پہلے جی آئی سرٹیفکیشن سے نوازا جاچکا ہے۔
ہندوستان میں 3.66 کافی کاشت کاروں کے ذریعہ تقریباً4.54 ہیکیٹر اراضی میں کافی کی کاشت کی جاتی ہے۔ان کافی کاشت کاروں میں سے 98فیصد چھوٹے کاشت کار ہے۔ہندوستان کی جنوبی ریاستوں میں بنیادی طور پر کافی کی کاشت کی جاتی ہے:۔
کرناٹک:۔54فیصد
کیرالہ:۔19 فیصد
تامل ناڈو:۔8 فیصد
غیر ر وایتی علاقوں مثلاً آندھرا پردیش اور اڈیشہ17.2) فیصد  میں بھی کافی اگائی جاتی ہے۔
ہندوستان میں دنیا میں واحد ملک ہے جہاں کافی کی پوری کاشت کاری زیر سایہ ہوتی ہے اور اس کو ہاتھ سے توڑا جاتا ہے اور دھوپ میں سوکھایا جاتا ہے۔ہندوستان دنیا کی کچھ بہترین کافی کی پیداوار کرنے والا ملک ہے۔اس کافی کو ہندوستان کے قبائلی کسان ملک کے مغربی اور مشرقی کھاٹوں میں اگاتے ہیں یہ دونوں خطے دنیا میں حیاتیاتی تنوع کے دو بڑے اہم مراکز ہیں۔ دنیا کے بازار میں ہندوستانی کافی کی قدر وقیمت کافی زیادہ ہے اور اس کافی کو یورپ میں پریمیئم کافی کی حیثیت سے فروخت کیاجاتا ہے۔
جی آئی سرٹیفکیشن کے ذریعہ جو شناخت اور تحفظ حاصل ہوتا ہے ،اس سے ہندوستان کے کافی کاشت کاروں کو مخصوص علاقے میں اگائی جانے والی کافی کے مخصوص معیارات کو برقرار رکھنے کے لئے سرمایہ کاری کی تحریک ملے گی۔ اس سے دنیا میں ہندوستانی کافی کی مرئیت اور نمائش میں کافی اضافہ ہوگا اور کافی کاشتکاروں کو اپنی اپنی پریمیئم کافی کی زیادہ سے زیادہ قیمت حاصل کرنے میں مدد فراہم ہوگی۔
سٹرک ٹرانسپورٹ اور شاہراہوں کی وزارت
ٹی او ٹی ماڈل کے تحت سڑک پروجیکٹ
نئی دہلی، 25 جولائی / سڑک نقل و حمل اور شاہراہوں کے وزیر جناب نتن گڈکری نے آج لوک سبھا میں ایک سوال کے جواب میں بتایا ہے کہ ٹول آپریٹ ٹرانسفر ماڈل یعنی محصول کے تحت چلاؤ اور منتقل کرو کے طریقے کے تحت مجموعی طور پر 6400 کلو میٹر کی طوالت والی قومی شاہراہوں کے پروجیکٹ کی شناخت کی گئی ہے ۔ ٹی او ٹی کے تحت پہلا بنڈل ، جس کی طوالت 680 کلو میٹر ہے ، میسرز ایم اے آئی ایف انویسٹمنٹس انڈیا پرائیویٹ لمیٹیڈ اور اشوک بلڈ کون لمیٹیڈ کنسورشیم کو ایوارڈ کیا گیا ہے اور یہ ایوارڈ اِن دونوں فرموں کو 9681.5 کروڑ روپئے کی رعایتی فیس پر ملا ہے ۔ قومی شاہراہ اتھارٹی آف انڈیا کو ، اِس سلسلے میں 9681.5 کروڑ روپئے 28 اگست ، 2018 ء کو حاصل ہوئے ہیں اور ٹی او ٹی بنڈل 1 پروجیکٹ 28 اگست ، 2018 ء سے کام کرنے لگا ہے ۔ ٹی او ٹی بنڈل 2 کے تحت بولیاں 6 اگست ، 2018 ء سے طلب کی گئی تھیں اور اس سلسلے میں 19 دسمبر ، 2018 ء تک تین بولیاں موصول ہوئیں ۔ تاہم بولی لگانے کے عمل کو ملتوی کر دیا گیا کیونکہ سب سے زیادہ بولی لگانے والی فرم یعنی میسرز کیوب کی جانب سے بھی بہت کم سطح کی بولی  لگائی گئی تھی ۔ ٹی او ٹی بنڈل 3 کے لئے بولیاں 13 جون ، 2019 ء کو طلب کی گئی ہیں اور اس کے لئے مقررہ تاریخ 11 ستمبر ، 2019 ء ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.3433
(Visitor Counter : 63